Crossing on oodi ihmisarvolle ja Istanbulin moninaisuudelle.
Crossing on oodi ihmisarvolle ja Istanbulin moninaisuudelle. Georgialainen rantakylä. Opettajana uransa tehnyt Lia haluaa löytää kadonneen sisarentyttärensä Teklan. Rähjäinen naapurinpoika Achi väittää tietävänsä Teklan uuden osoitteen Istanbulissa. Kaksikko ylittää rajan ja seilaa Bosporin salmen yli ajattomaan ja uskomattomaan Istanbuliin, missä totuudella on monet kasvot. Jostain löytyy apua aina kun tilanne tuntuu toivottomalta. Trans-oikeuksien puolesta kampanjoiva Evrim näyttää tuntevan kaikki, ja kaikki avaavat hänelle ovensa. And Then We Danced -ohjaaja Levan Akin on kirjoittanut ja ohjannut paikan tuntua sykkivän tarinan, jossa syrjäisten kujien musiikki kuljettaa kaksikkoa yhä uusiin yhteisöihin. Tekla halusi ehkä kadota, mutta hän tuntuu olevan koko ajan yhä lähempänä. Ruotsin ehdokas Pohjoismaiden neuvoston vuoden 2024 elokuvapalkinnon saajaksi. Ikäraja: 7 Kesto: 106 min. Ensi-ilta: 08.11.2024 Elokuva on tekstitetty Suomeksi ja Ruotsiksi